| Alvis Stormer |
| --- |
| Vozidlá protivzdušnej obrany Stormer HVM z The Royal Artillery na cvičení MedManVozidlá protivzdušnej obrany Stormer HVM z The Royal Artillery na cvičení MedMan |
| **Základná charakteristika** |
| Posádka |  |
| Dĺžka | 5,27 m |
| Šírka | 2,76 m |
| Výška | 2,49 m |
| Hmotnosť | 12.7 tony |
| **Pancierovanie a výzbroj** |
| Pancierovanie |  |
| Hlavná zbraň |  |
| Sekundárne zbrane |  |
| **Pohon a pohyb** |
| Pohon | 6-dobý vznetový motor Perkins T6 3544 186 kW (250 k) |
| Odpruženie | torzné |
| Max. rýchlosť | po ceste 80 km/h |
| Pomer výkon/hmotnosť |  |
| Dojazd | 650 km |
| Priechodnosť |  |

**Alvis Stormer** je vojenské obrnené vozidlo vyrobené britskou spoločnosťou Alvis Vickers, v súčasnosti známej ako BAE Systems Land & Armaments. Stormer vznikol vývojom rodiny pásových bojových vozidiel rozviedky, ako sú Scorpion, Scimitar, Spartan atď. V podstate ide o ich väčšiu a modernizovanú verziu s dodatočným kolesom na každej strane.

Vznik a vývoj
-------------

V 70. rokoch 20. storočia vyvinulo britské ministerstvo obrany prototyp nového bojového vozidla, ktoré bolo zväčšenou verziou pásového obrneného transportéru FV103 Spartan. Nové vozidlo sa od svojho predchodcu odlišovalo tým, že malo na každej strane pridané jedno koleso. Vozidlo tiež získalo nový motor, prevodovku a odpruženie. To prakticky zdvojnásobilo nosnosť Spartanu a poskytlo oveľa všestrannejšiu platformu pre ďalší vývoj. Mal to byť univerzálny obrnený transportér alebo platforma bojových vozidiel. Prototypy vyzbrojené 7,62 mm guľometom nad veliteľským stanovišťom prešli mnohými testami a skúškami.

V 70. rokoch predalo ministerstvo obrany spoločnosti Alvis Vehicles konštrukčné práva na toto nové vozidlo. Firma Alvis Vehicles nazvala vozidlo Stormer a v roku 1981 oznámila, že ho bude ďalej vyvíjať. Čoskoro po tomto oznámení objednala Malajzia prvých 25 obrnených transportérov Stormer. Ako veliteľské vozidlo na podporu svojich tankov Chieftain ho zakúpil aj Omán. Stormer bol prvýkrát predstavený v roku 1987 ako FV4333.

Varianty
--------

**Stormer HVM (High Velocity Missile)** je upravený variant, ktorý objednala britská armáda. Slúži ako mobilný systém protivzdušnej obrany krátkeho dosahu vybavený raketami Starstreak High-Velocity Missile. Primárnou úlohou Stormer HVM je chrániť pozemné sily a kľúčové zariadenia pred nízko letiacimi lietadlami, vrtuľníkmi a UAV (bezpilotné vzdušné prostriedky). Celkovo bolo objednaných 151 raketových systémov protivzdušnej obrany Stormer HVM. Tento systém protivzdušnej obrany vstúpil do služby v roku 1997.

**Stormer High Mobility Load Carrier (HMLC)** je valníková verzia Stormeru vyvinutá na prepravu rôznych vojenských zásob na bojisko.

**Shielder** je valníkový variant vybavený americkým systémom kladenia mín M163 Volcano. V roku 1995 objednalo britské ministerstvo obrany celkom 29 Shielderov. Prvé vozidlá boli dodané britskej armáde v roku 1999.

**Stormer 30** bol navrhnutý ako bojové vozidlo pechoty. Bol vybavený upravenou 30 mm vežou prieskumného obrneného vozidla Scimitar. Toto vozidlo nebolo nikdy sériovo vyrábané.

Používatelia
------------

### Súčasní používatelia

* Indonézia  Indonézia
* Omán  Omán
* Spojené kráľovstvo  Spojené kráľovstvo
* Ukrajina  Ukrajina

### Bývalí používatelia

* Malajzia  Malajzia

Referencie
----------

1. ↑   *Stormer HVM Starstreak High-Velocity Missile* [online]. armyrecognition.com, [cit. 2024-02-10]. Dostupné online.
2. ↑   *Stormer* [online]. militarytoday.com, [cit. 2024-02-10]. Dostupné online.

Iné projekty
------------